Haryana News: हरियाणा में आतंकी हमले का खतरा! पाक खुफिया एजेंसी ISI कर रही प्लानिंग, फरीदाबाद पुलिस ने किया अलर्ट
हरियाणा पुलिस ने सुरक्षा को लेकर राज्य में एहतियात बरतने को कहा है। वहीं आतंकी हमले के अलर्ट पर फरीदाबाद पुलिस का कहना है कि पंजाब में हालही में हुई घटनाओं को देखते हुए एनसीआर एरिया में सतर्कता बढ़ाई गई है।
Haryana News: हरियाणा से एक बड़ी खबर सामने आई है। यहां पाकिस्तान की खुफिया एजेंसी ISI आतंकी वारदात को अंजाम दे सकती है। इस बारे में फरीदाबाद पुलिस ने अलर्ट भी जारी किया है। ये अलर्ट फरीदाबाद पुलिस ने तमाम विभागों को भेजा है और कहा है कि संदिग्ध लोगों की बिल्डिंग में एंट्री पर नजर बनाए रखें। हरियाणा पुलिस ने सुरक्षा को लेकर राज्य में एहतियात बरतने को कहा है। वहीं आतंकी हमले के अलर्ट पर फरीदाबाद पुलिस का कहना है कि पंजाब में हालही में हुई घटनाओं को देखते हुए एनसीआर एरिया में सतर्कता बढ़ाई गई है। फरीदाबाद पुलिस ने उच्च अधिकारियों के निर्देश पर सभी थाना प्रबंधक द्वारा एरिया के लोगों और RWA प्रमुख वगैरह को सुरक्षा के नजरिए से आगाह किया है।पुलिस का कहना है कि लोगों को ये बताया जा रहा है कि वे अपने एरिया के किरायेदारों, ड्राइवर, सहायक, मेड वगैरह का वेरिफिकेशन कराएं। अगर कोई बाहरी,अजनबी एवं संदिग्ध व्यक्ति की सूचना मिले तो पुलिस को बताएं।